Carmen Iohannis a transmis românilor un mesaj emoționant, sâmbătă, 30 martie 2024, cu ocazia Paștelui Catolic. Deși aparține de altă grupare religioasă, Prima Doamnă a demonstrat că respectă tradițiile și obiceiurile adoptate de alți oameni. Cum au reacționat cetățenii. Foto
Majoritatea românilor sunt credincioși ortodocși, celebrând Paștele pe 5 mai 2024. Există însă, și persoane care aparțin de alte confesiuni, cum ar fi comunitatea religioasă a catolicilor. Aceștia au sărbătorit Paștele în weekendul 30-31 martie 2024.
Prima Doamnă a României a fost foarte atentă față de cetățeni, comunicându-le un mesaj emoționant acestora, dar nu numai. Nu doar catolicii celebrează în aceste zile Învierea Mântuitorului, ci și persoanele care aparțin de alte confesiuni.
"Bucuria Învierii să ne fie Lumina călăuzitoare a sufletelor! Cristos a înviat!", a transmis Prima Doamnă a României, Carmen Iohannis, poporului.
În mod surprinzător poate, românii au reacționat, până la momentul redactării acestui material, doar în mod pozitiv la mesajul transmis de soția președintelui. De regulă, apăreau cel puțin câteva replici negative, care n-au ieșit în prim-plan de această dată, probabil pe fondul naturii sărbătorii în cauză.
"Adevărat a Înviat! Fie Numele Lui Sfânt în veci lăudat!"/ "Paște binecuvântat!"/ "Sărbători luminate și binecuvântate! Adevărat a Înviat!🙏", sunt câteva dintre replicile românilor la mesajul transmis de Prima Doamnă.
Carmen și Klaus Iohannis nu aparțin de comunitatea religioasă catolică, ci fac parte dintr-o grupare diferită, care totuși sărbătorește Paștele în aceleași zile. Cuplul prezidențial are altă religie: luterană.
Mulți români nu știu care sunt obiceiurile diferite ale comunității religioase luterane, motiv pentru care vom încerca să le expunem, pe scurt, în continuare. Luteranii și anglicanii nu au, în general, ceremonii special pregătite pentru Sărbătorile Pascale.
Serviciile religioase din perioada Paștelui, cum ar fi cele din Joia Mare și din Sâmbăta Învierii, sunt clasice, ornamentate doar cu câteva rugăciuni dedicate lui Iisus Hristos. Motivul pentru care slujbele sunt organizate astfel are legătură cu faptul că nu s-a păstrat vechea tradiție a primelor secole.
Membrii Bisericii Luterane practică totuși ceremonialul aprinderii Lumânării de Paște, deci mai mult ca sigur atât Prima Doamnă, cât și președintele Klaus Iohannis au luat lumină în weekendul curent.
Nu știm despre Klaus Iohannis, însă în ceea ce o privește pe Carmen Iohannis, aceasta este foarte atașată de comunitatea religioasă din care face parte. Era nelipsită de la slujbele religioase de la biserică inclusiv în perioada comunistă, potrivit informațiilor din spațiul public.